O‘zbekiston elchixonasiga ko‘ra, keyingi aviaqatnovlar to‘g‘risida qo‘shimcha ma’lumot beriladi. Foto: Kun.uz Avvalroq elchixona Uzbekistan Airways 12 oktyabrdan boshlab Toshkentdan Tel-Avivga parvozlarni vaqtincha to‘xtatishi haqida xabar joylashtirgandi. Unda qaror «hozirgi xavfsizlik talablari» tufayli qabul qilindi», deyilgandi. Keyinchalik ushbu xabar olib tashlanib, qatnovlar davom ettirilishi to‘g‘risida boshqa ma’lumot e’lon qilindi. Bundan oldin O‘zbekiston elchixonasi Isroil va G‘azo sektoridagi mojaro hududlarida majburan ushlab turilganlar orasida vatandoshlar borligi haqida diplomatik missiyaga ma’lumot kelib tushmaganini ma’lum qilgandi. Isroilda 10 mingga yaqin O‘zbekiston fuqarosi istiqomat qiladi va vaqtincha mehnat faoliyati bilan shug‘ullanadi.